CPF ควักเงิน 1.45 พันลบ. ซื้อหุ้น CPA เพิ่ม 43.30% เดินหน้าธุรกิจ “กุ้ง” อินเดีย
CPF ควักเงิน 1.45 พันลบ. ซื้อหุ้น CPA เพิ่ม 43.30% เดินหน้าธุรกิจ “กุ้ง” อินเดีย
12 มี.ค. 2564

บริษัท เจริญโภคภัณฑ์อาหาร จำกัด (มหาชน) หรือ CPF เปิดเผยว่า ที่ประชุมคณะกรรมการบริษัทฯ เมื่อวันที่ 12 มี.ค.64 มีมติอนุมัติการเช้าซื้อหุ้นสามัญอีกร้อยละ 43.30 ใน C.P.Aquaculture (India) Private Limited (CPA) จากบริษัท เครือเจริญโภคภัณฑ์ จำกัด (CPG) และ C.T. Progressive (Investment) ในราคารวมทั้งสิ้น 3,483 ล้านรูปีอินเดีย หรือประมาณ 1,445 ล้านบาท
โดยภายหลังการเข้าทำรายการครั้งนี้จะทำให้ CPF ถือหุ้นใน CPA เพิ่มขึ้นจากเดิมร้อยละ 31.70 เป็นร้อยละ 75.00 ส่งผลให้ CPA เปลี่ยนสถานะจากบริษัทร่วมเป็นบริษัทย่อยของ CPF
สำหรับ CPA ผลิตและจำหน่ายอาหารกุ้ง ฟาร์มเพาะฟักลูกกุ้ง และจำหน่ายกุ้งแปรรูปขั้นต้นในประเทศอินเดีย มีทุนชำระแล้ว 250 ล้านรูปีอินเดีย
ทั้งนี้ บริษัท เครือเจริญโภคภัณฑ์ จำกัด (CPG) เป็นผู้ถือหุ้นรายใหญ่ของ CPF  จะได้รับคำตอบแทนจำนวนรวมทั้งสิ้น 2,478 ล้านรูปีอินเดีย หรือประมาณ 1,028 ล้านบาท และ C.T. Progressive (Investment) Ltd.เป็นบริษัทที่มีครอบครัวเจียรวนนท์เป็นผู้ถือหุ้นที่แท้จริง (ultimate shareholder) จะได้รับค่าตอบแทนจำนวนรวม 1,005 ล้านรูปีอินเดีย หรือประมาณ 417 ล้านบาท